**ΑΦΟΥ ΜΕΛΕΤΗΣΕΤΕ ΤΑ ΠΑΡΑΚΑΤΩ ΚΕΊΜΕΝΑ ΝΑ ΓΡΑΨΕΤΕ ΜΙΑ ΣΥΝΤΟΜΗ ΠΑΡΑΓΡΑΦΟ ΓΙΑ ΤΗ ΣΗΜΑΣΙΑ ΤΗΣ ΕΙΡΗΝΗΣ**

**Ειρήνη - Γ. Ρίτσου**
**Τ' όνειρο του παιδιού είναι η ειρήνη.
Τ' όνειρο της μάνας είναι η ειρήνη.
Τα λόγια της αγάπης κάτω απ' τα δέντρα
είναι η ειρήνη.

Ο πατέρας που γυρνάει τ' απόβραδο μ' ένα φαρδύ χαμόγελο στα μάτια
είναι η ειρήνη.

Ειρήνη είναι ένα ποτήρι με γάλα ζεστό κι ένα βιβλίο
μπροστά στο παιδί που ξυπνάει.

Αδέλφια μου μες στην ειρήνη διάπλατα ανασαίνει όλος ο κόσμος
με όλα τα όνειρά του.
Δώστε τα χέρια αδέλφια μου, αυτό είναι ειρήνη.**

Ειρήνη είναι ένα ποτήρι ζεστό γάλα κι ένα βιβλίο μπροστά στο
παιδί που ξυπνάει.
τότε που τα στάχυα γέρνουν το 'να στ' άλλο λέγοντας: το φως, το φως
και ξεχειλάει η στεφάνη του ορίζοντα φως,
είναι η ειρήνη.

**΄**

**Το τραγούδι της ειρήνης: Γιάννης Μαρκόπουλος
Ειρήνη, τ' όνομά σου να γραφτεί
στους αιώνες των αιώνων, ειρήνη.
Τ' όνομά σου να γραφτεί στα κανόνια
που σκουριάζουν, ειρήνη.
Ειρήνη, θέλουμε ειρήνη!

Ειρήνη, τα παιδιά σε αγαπούν
οι μεγάλοι σε λατρεύουν, ειρήνη.
Σαν θεός αληθινός πάντα
στέλνεις την αγάπη ειρήνη,
του πολέμου το θεριό
το χτυπάς και το σκοτώνεις, ειρήνη.
Ειρήνη, θέλουμε ειρήνη!**

**Απόσπασμα από την ΕΚΑΒΗ του ΕΥΡΥΠΙΔΗ:**
"Ζω και με πόνους ζώνουμαι,
μα σαν τη βιά δεν είναι ούτε οι πόνοι.
Από την αμυαλιά του έφερε ένας το χαμό
και τον ξολοθρεμό σε όλους. Και τώρα
από τους ξένους συφορά πλακώνει μες στου Σιμόεντα τη χώρα.

Όμως, και δίπλα στον που ωραία ρέει Ευρώτα
στο σπίτι της κάποια λακώνισσα παρθένα
μυριόκαρδα θρηνεί. Και κάπoια μάνα μόνη,
που τα παιδιά της είναι σκοτωμένα,
μαλλοτραβά το άσπρο κεφάλι και τα μάγουλα
με νύχια ματωμένα οργώνει..."

